டாமினிஸியின் வெளியேற்றத்தைத் தொடர்ந்து, மெக்கானிக் உடனான ஒப்பந்தத்தை டிரீம் தியேட்டர் கைவிட்டதுடன், புதிய பாடகரைத் தேடுவது மற்றும் அடுத்த இசைத்தொகுப்பிற்குத் தேவைப்படும் பாடல்களை எழுதுவது போன்ற நடவடிக்கைகளில் ஈடுபட்டு வந்தது. 200க்கும் மேற்பட்ட புதிய பாடகர்கள் அவர்களின் தேர்வுக்குழு பட்டியலில் இடம் பெற்றிருந்தனர் என்பதுடன், ஃபேட்ஸ் வார்னிங்ஸ் இசைக்குழுவின் முன்னணிப் பாடகர் ஜான் ஆர்க் என்பவரும் அந்தப் பட்டியலில் இடம் பெற்றிருந்தார். பின்னர் அவர்கள் அனைவரும் நிராகரிக்கப்பட்டனர். 1990 ஆம் ஆண்டின் மத்தியில், நியூயார்க்கில் உள்ள கிக்கில், ஸ்டீவ் ஸ்டோன் என்பவர் டிரீம் தியேட்டர் இசைக்குழுவின் புதிய பாடகராக அறிமுகப்படுத்தப்பட்டார். அவர் போதுமான திறமையின்மையின் காரணமாக வெளியேற்றப்படுவதற்கு முன்பாக, அந்த இசைக்குழுவுடன் இணைந்து மூன்று பாடல்களை மட்டுமே பாடினார். அந்த நிகழ்வுகளின் ஐந்து மாதங்களுக்கு முன்பாக டிரீம் தியேட்டர் அனைத்து இசைக்கருவிகளையும் பயன்படுத்தி மற்றொரு இசை நிகழ்ச்சியை நடத்தியது (ஓயிட்ஸ்ஜாம் என்ற பெயரில்). 1991 ஆம் ஆண்டு வரை, அந்த இசைக்குழு புதிய பாடகரைத் தேர்ந்தெடுப்பது மற்றும் கூடுதலான பாடல்களை எழுதுவது போன்றவற்றில் கவனம் செலுத்தி வந்தது. அந்தச் சமயத்தில் எழுதப்பட்ட பெரும்பாலான பாடல்கள் 1992 ஆம் ஆண்டில் "இமேஜெஸ் அன்ட் வோர்ட்ஸ்" என்ற இசைத்தொகுப்பை உருவாக்க காரணமாக அமைந்தது.

1991 ஆம் ஆண்டு சனவரியில், கிளாம் மெட்டல் மற்றும் வின்டர் ரோஸ் இசைக்குழுக்களைச் சேர்ந்த கெவின் ஜேம்ஸ் லேப்ரி என்பவர் இசை நிகழ்ச்சிகளை நடத்துவதற்காக கனடாவிலிருந்து நியூயார்க்கிற்கு வந்தார். லேப்ரி மூன்று பாடல்களைப் பாடினார், அதைக் கேட்ட டிரீம் தியேட்டர் அவரை தங்கள் இசைக்குழுவின் புதிய பாடகராகத் தேர்வு செய்தது. டிரீம் தியேட்டர் இசைக்குழுவில் கெவின் என்ற ஒருவர் ஏற்கனவே இருப்பதன் காரணமாக, லேப்ரி அந்த இசைக்குழுவில் சேர்ந்தவுடன் தனது பெயரின் முதல் வார்த்தையை நீக்க முடிவு செய்தார். லேப்ரியைத் தேர்வு செய்வதற்கு முன்பு, புதிய பாடல்களை எழுதிக் கொண்டிருந்த சமயத்தில், டிரீம் தியேட்டர் பல்வேறு நேரடி இசை நிகழ்ச்சிகளை நடத்தி வந்தது (பெரும்பாலனவை நியூயார்க்கின் என்ஒய்சி பகுதியில் நடத்தப்பட்டன). மூன்று பாடல்களை ஒத்திகை பார்த்த ("தி அட்கோ டெமோஸ்" என்ற பெயரில் நடத்தப்பட்ட இசை நிகழ்ச்சியைப் பார்ப்பதற்கு டிரீம் தியேட்டர் ரசிகர் சங்கங்களுக்கு அனுமதி வழங்கப்பட்டது) பிறகு, ஏழு இசைத்தொகுப்புகளை உருவாக்குவதற்கு எலெக்ட்ரா பதிவகத்தின் பிரிவுகளான டெர்க் சுல்மான் மற்றும் அட்கோ பதிவகம் (தற்போது ஈஸ்ட்வெஸ்ட் என்றழைக்கப்படுகிறது) ஆகியவை டிரீம் தியேட்டருடன் ஒப்பந்தம் செய்துகொண்டன.

அவர்களுடனான ஒப்பந்தத்தின் கீழ், 1992 ஆம் ஆண்டு "இமேஜஸ் அன்ட் வேர்ட்ஸ்" என்ற இசைத்தொகுப்பு முதன் முறையாகப் பதிவு செய்யப்பட்டது. "அனதர் டே" என்ற பாடலின் வட்டுக்கள் மற்றும் நிகழ்படக் காட்சிகள் வெளியிடப்பட்டன, ஆனால் இரண்டும் வணிகரீதியாகப் போதுமான வரவேற்பைப் பெறவில்லை. டிரீம் தியேட்டரின் பெயர் மற்றும் முத்திரையைப் பயன்படுத்தாமல் வெளியிடப்பட்ட "புல் மி அன்டர்" என்ற பாடல் மிகப்பெரிய வரவேற்பைப் பெற்றதுடன், வானொலியில் பல முறை ஒலிபரப்பப்பட்டது. இந்த வரவேற்பைத் தொடர்ந்து, அட்கோ "புல் மி அன்டர்" பாடலின் நிகழ்படக் காட்சிகள் வெளியிடப்பட்டது என்பதுடன், அந்தப் பாடல் எம்டிவியில் பல முறை திரையிடப்பட்டது. இதே போன்று "டேக் தி டைம்" என்ற பாடலின் நிகழ்படக் காட்சிகள் வெளியிட்டது, ஆனால் இது "புல் மி அன்டர்" பாடலைப் போன்று மிகப்பெரிய வெற்றியைப் பெறவில்லை.

அமெரிக்கா மற்றும் ஜப்பான் முழுவதும் "புல் மி அன்டர்" பாடல் மிகப்பெரிய வெற்றியைப் பெற்றது, இதன் காரணமாக "இமேஜஸ் அன்ட் வேர்ட்ஸ்" இசைத்தொகுப்பு அமெரிக்காவில் பொன்னிறச் சான்றிதழையும், ஜப்பானில் பிளாட்டினத்தினாலான சான்றிதழையும் பெற்றது. 1993 ஆம் ஆண்டில் மேற்கொள்ளப்பட்ட ஐரோப்பிய சுற்றுப்பயணத்தின் போது, லண்டனில் உள்ள புகழ்பெற்ற மார்க்யூ கிளப்பில் ஒரு இசை நிகழ்ச்சி நடத்தப்பட்டது. அந்த இசை நிகழ்ச்சி பதிவு செய்யப்பட்டு பின்னர் "லைஃவ் அட் தி மார்க்யூ" என்ற பெயரில் வெளியிடப்பட்டது. இது டிரீம் தியேட்டரின் முதல் நேரடியான இசை நிகழ்ச்சி என்பது குறிப்பிடத்தக்கது. அவர்களின் ஜப்பானிய இசை நிகழ்ச்சிகள் (ஆவணப்படத்தைப் போன்று மேடைக்குப் பின்னால் நடைபெற்ற நிகழ்வுகளை உள்ளடக்கியது) அடங்கிய நிகழ்படத் தொகுப்புகள் "இமேஜஸ் அன்ட் வேர்ட்ஸ்: லைவ் இன் டோக்கியோ" என்ற பெயரில் பின்னர் வெளியிடப்பட்டது.

புதிய இசையை உருவாக்குவதில் உள்ள ஆர்வத்தால் டிரீம் தியேட்டர் 1994 ஆம் ஆண்டில் மீண்டும் இந்த பாடல் பதிவகத்தில் அடியெடுத்து வைத்தனர். "அவேக்" டிரீம் தியேட்டரின் மூன்றாவது இசைத்தொகுப்பு என்பதுடன், 1994 ஆம் ஆண்டு அக்டோபர் 4 ஆம் தேதி வெளியிடப்பட்டது. அந்த இசைத்தொகுப்பு வெளிவந்த பின்னர், இசைச் சுற்றுப் பயணத்தில் மீதமிருக்கும் இசைத்தொகுப்பை செய்துமுடிக்க தனக்கு விருப்பம் இல்லை எனவும், அதே சமயம் தன்னுடைய இசை ஆர்வத்தில் கவனம் செலுத்துவதற்காக, டிரீம் தியேட்டரிலிருந்து விலகப்போவதாகவும் மூர் அறிவித்தார். இதன் காரணமாக, இசைச் சுற்றுப்பயணம் தொடங்குவதற்கு முன்பாக, புதிய கீபோர்ட் இசைக் கலைஞரை தேர்ந்தெடுப்பது அந்த இசைக்குழுவிற்கு மிகவும் சிரமமாக இருந்தது. இசைத்தொகுப்பு விமர்சகர்கள் மற்றும் ரசிகர்களிடம் அவேக் நல்ல வரவேற்பைப் பெற்றது. பல பாடல்களின் உட்பொருள் முரண்பாடுகளைக் கொண்டிருந்த காரணத்தினால், இந்த இசைத்தொகுப்பு டிரீம் தியேட்டரின் சோகமான இசைத்தொகுப்பு என்று பலராலும் கருதப்படுகிறது. உதாரணமாக, "தி மிரார்" என்ற பாடல் மதுவை மையப்படுத்தும் விதத்தில் இருக்கும், மேலும் அந்தச் சமயத்தில் போர்ட்னாய் மதுப் பழக்கத்திலிருந்து மீண்டு வந்தார்.

ஸ்டிராடோவேரியஸ் இசைக்குழுவின் உறுப்பினரான ஜென்ஸ் ஜோஹன்சன் என்பவர் புதிய கீபோர்ட் இசைக் கலைஞருக்கான தேர்வுப் பட்டியலில் முதல் இடத்தில் இருந்தார், இருந்தபோதும் டிரீம் தியேட்டர் இசைக்குழு உறுப்பினர்கள் ஜோர்டன் ரட்டெஸ் என்பவரை புதிய கீபோர்ட் இசைக் கலைஞராகத் தேர்வு செய்ய விரும்பினர். போர்ட்னாய் மற்றும் பெட்ரூசி இருவரும் கீபோர்ட் பத்திரிகையில் ரட்டெஸைக் குறித்த கட்டுரையைக் கண்டனர், மேலும் அவர் "திறமையான இசைக் கலைஞர்" என்று அந்தப் பத்திரிகையின் வாசகர்களால் தேர்வு செய்யப்பட்டிருப்பதாக அந்தக் கட்டுரையில் தெரிவிக்கப்பட்டிருந்தது. போர்ட்னாய் மற்றும் பெட்ரூசி இருவரும் கலிபோர்னியாவின், பர்பேங்கில் உள்ள கான்க்ரீட் பவுண்டேஷன் ஃபோரமில் ஒத்திகை நடத்த ரட்டெஸை அழைத்தனர். அவர் ஒத்திகை நிகழ்ச்சியில் சிறப்பான முறையில் தனது திறமையை வெளிப்படுத்தினார். இதன் காரணமாக அவர் நிரந்தர கீபோர்ட் இசைக் கலைஞராக டிரீம் தியேட்டர் இசைக்குழுவில் பணியாற்றுமாறு அனைவராலும் கேட்டுக்கொள்ளப்பட்டார். இருந்தபோதும் டிக்ஸி டிரெக்ஸ் இசைக்குழுவுடன் இசைச் சுற்றுப்பயணம் மேற்கொள்ள தான் முடிவு செய்திருந்ததாக ரட்டெஸ் டிரீம் தியேட்டர் உறுப்பினர்களிடம் தெரிவித்தார், இதற்காக அவருக்குப் பிரத்தியேக அனுமதி வழங்கப்பட்டது. ஏமாற்றமடைந்த டிரீம் தியேட்டர் "அவேக்" சுற்றுப்பயணத்திற்காக, அலீஸ் கூப்பர் மற்றும் கிஸ் ஆகியோருடன் இணைந்து பணியாற்றிய தங்களுடைய முன்னாள் மாணவரான டெரக் ஷெரினியனை பணிக்கு அமர்த்தினர். இசைச் சுற்றுப்பயணத்தின் இறுதியில், டிரீம் தியேட்டர் இசைக்குழு ஷெரினியனை முழுநேர கீபோர்ட் இசைக் கலைஞராக நியமிக்க முடிவு செய்தது.

வரலாறு
இசைக்குழு உறுப்பினர்கள்
"எ சேஞ் ஆப் சீசன்ஸ்" மற்றும் "ஃபாலிங் இன்டூ இன்ஃப்பினிட்டி" (1995–1998)
"இமேஜஸ் அன்ட் வேர்ட்ஸ்" மற்றும் "அவேக்" (1991–1994)